༄༅། ། ཀྱཻ བཀྲ་ཤིས་ལྷུན་སྟུག་རི་ཡི་དབང་བོ་ལ། ། བརྟེན་བཅས་ལྷ་བྲག་
མཐོན་པོ་དབང་གི་རྒྱལ། ། རབ་དཀར་མདུང་དར་བགྲང་ཕྲེང་ཕྱག་ན་བསྣམས། །
རྟ་དཀར་ལ་ཆིབས་ལྷ་བཙན་ཀླུ་ཡི་འཁོར། ། རྣམ་མང་ཚོགས་བཅས་གནས་འདིར་
ཐོགས་མེད་གཤེགས། ། རྟེན་ལ་དགྱེས་བཞུགས་ཀོ་ལོང་གདུག་རྩུབ་སྤོངས། ། ཞི་བའི་
སེམས་ཀྱིས་མཆོད་གཏོཪ་རྒྱ་མཚོ་བཞེས། ། སྨན་སྤོས་ཤིང་སྣའི་དུད་སྤྲིན་ཚོགས་ཀྱིས་
མཆོད། ། མཁོ་དགུའི་དངོས་པོ་ནམ་མཁའ་མཛོད་ཀྱི་དངོས། ། མ་ཚང་མེད་པ་
འབུལ་ལོ་ཚིམ་གྱུར་ཅིག ། བླ་མ་ལྷ་ཡི་བཀའ་དང་དམ་ཚིག་ལས། ། མ་འདའ་ལྗོངས་
འདིའི་བདེ་སྐྱིད་ལེགས་ཚོགས་སྤེལ། ། བར་ཆད་ཀུན་བཟློག་དཔལ་འབྱོར་རིགས་
རྒྱུད་དང་། ། འབྲུ་བཅུད་འཕེལ་ཞིང་གང་བསམ་དོན་རྣམས་འགྲུབ། ། འཀྲོ་ཀུན་ཚེ་
རིང་ནད་མེད་བདེ་དང་ལྡན། ། རྣམ་དཀར་ལས་ལ་རྟག་ཏུ་གཞོལ་བར་མཛོད། ། བླ་
མ་སྲུང་ཚོགས་ཡུལ་ལྷའི་མཐུ་སྟོབས་ཀྱིས། ། སྣོད་དང་བཅུད་ཀྱི་རྒུད་པ་ཀུན་ཞི་སྟེ། །
མི་མཐུན་ཕྱོགས་ལས་རྣམ་རྒྱལ་འཕྲལ་ཡུན་གྱི། ། ཕུན་ཚོགས་བཀྲ་ཤིས་གོང་དུ་
འཕེལ་བར་ཤོག ། ཅེས་པ་འདི་ནི། ཨ་མཆོག་སྨད་ཀྱི་ཤཱ་སྡེ་སྤྱི་ནས་བསྐུལ་ངོར། ༧ རོང་པོ་ཆོས་
རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།